Kwaku Agyemang-Manu

**Kwaku Agyeman-Manu** be Ghanaian politician. He be de Member of Parliament for Dormaa Central wey na he be Ghana ein Minister of Health between January 2017 den February 2024. He be Chartered Management Accountant.

## Ein early life den education
Dem born Agyeman-Manu for September 6, 1955 for Dormaa Ahenkro wey dey de den Brong Ahafo Region wey now ebe Bono Region. He get ein G.C.E Ordinary Level for 1973 insyd den ein G.C.E Advanced Level for 1975 insyd. Dem make am Chartered Management Accountant den Associate Member for 1990 insyd wey he obtain ein Bachelor of Arts for Economics den Statistics from de University of Ghana for 1979 insyd. He san graduate from London School of Accountancy plus Management Accountancy. He cam turn a Chartered Management Accountant den Associate Member insyd 1990.

## Ein career
Na he be de Director of finance for de Ghamot Company Limited den Toyota Ghana Company Limited. He san job as de Deputy Chief Accountant for de MIM Timber Company Limited.

### Ein political career
Agyeman-Manu be member of de New Patriotic Party den de Member of Parliament for Dormaa Central Constituency wey dey de den Brong Ahafo region wey now ebe Bono region for Ghana. He job as de Chairmo for de Public Accounts Committee top for de 7th Parliament for de 4th republic wey he act as de CEO for de National Health Authority for 2006 insyd, den he san job as de deputy Minister for Finance den Economic Planning under former President Kufuor ein admin (2001 to 2008). Insyd dat govament, he job as de Deputy Minister of State for de Ministries wey dey follow: Trade den Industry, Interior, Finance, Communication den Roads den Transport. He san serve for dis Boards of institutions lyk de Small Arms Commission of Ghana, de Ghana Revenue Authority, Bank of Ghana, den de Divestiture Implementation Committee.

### Cabinet minister
insyd May, 2017, President Nana Akufo-Addo call Kwaku Agyemang-Manu plus de nineteen ministers wey form ein cabinet. Dem take dema names go de Parliament of Ghana wey de Speaker for de House, Rt. Hon. Prof. Mike Ocquaye  announce am. As he be Cabinet Minister, Agyemang-Manu be part of Presido ein inner circle wey dey help am make policies for de country.

### Ein committee
He be Member of de Holding Offices of Profit Committee.

## Ein controversies

### Woyome scandal
Insyd 2005, Mr. Kwaku Agyemang Manu, de den Deputy Finance Minister for Kufuor ein administration, he issue letter in de absence of ein boss, Minister of Finance to a company wey Mr. Alfred Agbesi Woyome be de owna as dey want am make he construct stadia's for de CAN 2008 give de country. Mr. Woyome den sue de Government of Ghana 2009 insyd wey he secure judgment for ova GHC 51 million.

### Anti-snake procurement scandal
On de 8 February 2019, de Presido of IMANI Center for Policy & Education, ebe Ghanaian-based Think Tank, wey report say some procurement breaches done by de Ministry of Health (MoH) for de procurement of ein Anti-Snake Venom Serum for Facebook top to de Minister. As de Minister want quench de matta, he go radio station, Adom FM, wey he go explain everytin for der say he be clean. IMANI san come explain say wat de Minister dey claim were all wey he dey us to cover up dealings plus local company dem dey bell am Pharmanova. De Public Procurement Authority (PPA) later talk say de Ministry ein dealings go against de procurement breaches e talk de Ministry to disqualify de two Pharmanova companies for double bedding amongst oda issues den re-evaluate dema tender plus ada remaining tenderers.

## Ein life matter
Agyeman-Manu be Christian wey he get six kiddies plus ein married wifey.

## Ein public lie about ein COVID-19 status
insyd June 13, 2020, chaw media outlets for Ghana talk say de Minister, ein wife den ein son go catch COVID-19 wey dem dey admission for de University of Ghana Medical Centre (UGMC).

Dem admit Kwaku Agyemang-Manu for Tuesday wey dem release am for Friday whiles ein wifey den ein son dey critical conditions for de intensive care unit of UGMC. Later on Saturday he come claim say he no catch COVID-19 as he dey talk plus a journalist, Afia Pokuaa aka Vim Lady. He claim say he go der make he relax den take ein usual diabetes medication.

## Ein WHO executive board appointment
Dem bell Hon. Kwaku Agyeman-Manu make he serve for de executive board of de World Health Organization (WHO) as he dey rep Ghana who be member state of de WHO. Mr. Agyeman-Manu join de board as one of de seven Africans who dey rep dema countries make dem support de executive board of WHO for May 2020.

## References